Document ID: 32006D0127

32006D0127
L 051/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 февруари 2006 година
относно одобрение на техническия план за действие за 2006 година за подобряване на земеделската статистика
(нотифицирано под номер С(2006) 6068)
(2006/127/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 96/411/ЕО на Съвета от 25 юни 1996 г. относно подобряването на земеделската статистика на Общността (1), и по-специално член 4, параграф 1 и член 6, параграф 2 от него,
като има предвид, че:
(1)
В съответствие с Решение 96/411/ЕО Комисията изготвя всяка година технически план за действие по отношение на земеделската статистика.
(2)
В съответствие с Решение 96/411/ЕО Комисията поема част от разходите на държавите-членки при изготвянето на адаптация на националните селскостопански статистически системи или разходите по подготвителните работи за нови или нарастващи нужди, които се явяват част от техническия план за действие.
(3)
Необходимо е да бъде подобрена и развита статистическата информация по отношение на развитието на селските райони за осъществяване на свързаните с тях политики на Общността. Това е основна област от годишния технически план за действие.
(4)
Съществува необходимост от консолидиране на селскостопанската статистическа система и да продължи работата, поддържана от преходните планове за действие в областите на фермерските регистри и малките стопанства.
(5)
Мерките, предвидени в настоящото решение, са в съответствие със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Техническият план за действие за 2006 г. за подобряване на земеделската статистика (TAPAS 2006), както е установен в приложението, се одобрява.
Член 2
Адресати на настоящото решение са държавите-членки.
Съставено в Брюксел на 2 февруари 2006 година.

Labels: 19
6